钦定古今图书集成/明伦汇编/官常典/第709卷 > 张任
## 钦定古今图书集成/明伦汇编/官常典/第709卷 > 张任

按《蜀志先主传》：“先主到涪，据其城。刘璋遣刘璝、冷苞、
张任、邓贤等拒先主于涪，皆破败。”

按《益部耆旧杂记》：“张任，蜀郡人。家世寒门，少有胆勇，
有志节，仕州为从事。刘璋遣张任、刘璝率精兵拒捍
先主于涪，为先主所破，退与璋子循守雒城。任勒兵
出于雁桥，战复败，禽任。先主闻任之忠勇，令军降之，
任厉声曰：‘老臣终不复事二主矣’！乃杀之，先主叹息
焉。”